TOP อวดกำไรไตรมาส 2 โตทะลักกว่า 3 เท่าตัว แตะ 2.48 พันลบ. รับกำไรอัตราแลกเปลี่ยนพุ่ง
TOP อวดกำไรไตรมาส 2 โตทะลักกว่า 3 เท่าตัว แตะ 2.48 พันลบ. จากช่วงเดียวกันเมื่อปีก่อนมีกำไร 567 ลบ. รับกำไรอัตราแลกเปลี่ยนพุ่ง ขณะที่งวด 6 เดือน พลิกขาดทุน 1.13 หมื่นลบ. จากช่วงเดียวกันเมื่อปีก่อนมีกำไร 4.98 พันลบ.
10 ส.ค. 2563

บริษัท ไทยออยล์ จำกัด (มหาชน) หรือ TOP รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากมีกำไรขั้นต้นจากกลุ่มอะโรเมติกส์เพิ่มขึ้นจากส่วนต่างราคาสารเบนซีนและโทลูอีนกับน้ำมันเบนซิน 95 ที่ปรับตัวดีขึ้น เมื่อรวมผลขาดทุนจากสต๊อกน้ำมันจากระดับราคาน้ำมันที่ปรับลดลงใน Q2/63 ทำให้มีกำไรขั้นต้นจากการผลิตของกลุ่มรวมผลกระทบจากสต๊อกน้ำมันลดลง 2.9 เหรียญสหรัฐฯ ต่อบาร์เรล
อย่างไรก็ดี มีการกลับรายการมูลค่าสินค้าคงเหลือน้ำมันดิบและน้ำมันสำเร็จรูปเพิ่มขึ้น 2,267 ล้านบาท และขาดทุนจากเครื่องมือทางการเงินที่เกิดขึ้นจริงสุทธิ 45 ล้านบาท ทั้งนี้ ใน Q2/62 มีการบันทึกค่าใช้จ่ายจากการรับรู้ประมาณการหนี้สินสำหรับผลประโยชน์พนักงาน ตามพระราชบัญญัติคุ้มครองแรงงานฉบับใหม่ จำนวน 384 ล้านบาท และค่าใช้จ่ายจากการซ่อมบำรุงใหญ่ตามแผน จำนวน 352 ล้านบาท ส่งผลให้กลุ่มไทยออยล์มี EBITDA เพิ่มขึ้น 809 ล้านบาท
นอกจากนี้ เมื่อรวมกำไรจากการวัดมูลค่ายุติธรรมเครื่องมือทางการเงิน 389 ล้านบาท และกำไรจากอัตราแลกเปลี่ยนสุทธิที่เพิ่มขึ้น 1,451 ล้านบาท ส่งผลให้ใน Q2/63 กลุ่มไทยออยล์มีกำไรสุทธิเพิ่มขึ้น 1,913 ล้านบาท